— Часовае працаўладкаванне моладзі арганізуецца ва ўсіх рэгіёнах краіны. Гэта вельмі важны аспект выхавання і прафілактыкі правапарушэнняў, — падкрэслівае кансультант упраўлення палітыкі занятасці Міністэрства працы і сацабароны Жанна ШЧАМЯЛЁВА. — Сёлета памер фінансавання на арганізацыю занятасці моладзі павялічаны на 10 працэнтаў у параўнанні з 2017 годам. У мінулым годзе планавалася працаўладкаваць 24 тысячы падлеткаў, а ў выніку забяспечылі працай 29 тысяч. Мяркую, у гэтым годзе таксама будзе працаўладкавана больш навучэнцаў, чым плануецца.